Diari Oficial de la Generalitat Valenciana


Sumari del DOGV 8570, del 14-06-2019 (2019/5386)

Informació pública de l'aprovació definitiva de la modificació de la redacció de l'article 20 de les normes urbanístiques del Pla parcial residencial sector Piles Poble.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/5386


Data del document
:   30-04-2019

Organisme emissor
:   Ajuntament de Piles

Tipus de document
:   Anunci

Descriptors 

:   * Piles
    * pla d'urbanisme
    * administració local

Informació pública de l'aprovació definitiva de la modificació de la redacció de l'article 20 de les normes urbanístiques del Pla parcial residencial sector Piles Poble.  
 [2019/5386]  
El Ple de l'Ajuntament, en sessió de 27 de març de 2019, va adoptar l'acord que en la seua part dispositiva estableix el següent:  
  
Primer. Estimar o desestimar les al·legacions presentades per les conselleries afectades i persones interessades, en el sentit informat pels serveis municipals el contingut de les quals s'ha fet constar en els antecedents cinqué i seté del present acord, i introduir en l'expedient administratiu l'estudi d'integració paisatgística elaborat per l'equip redactor del projecte, de conformitat amb l'informe emés per la Conselleria d'Habitatge, Obres Públiques i Vertebració del Territori.  
  
Segon. Aprovar definitivament el projecte de modificació de la redacció de l'article 20 de les NNUU del Pla parcial residencial sector Piles Poble, a fi que no oferisca problemes d'interpretació del seu contingut, referit a les tipologies permeses de les edificacions, i traslladar-lo a la conselleria competent en matèria d'ordenació i urbanisme, per a la seua inscripció en el Registre Autonòmic d'Instruments de Planejament Urbanístic, de conformitat amb el que es disposa en l'article 57.2 de la LOTUP.  
  
Tercer. Publicar l'acord i els documents pertinents conforme al que es disposa en els articles 55 i 57 de la LOTUP i altres concordants d'aplicació.  
  
Quart. Facultar l'Alcaldia per a l'impuls de les actuacions necessàries per al bon fi de l'acordat, tan àmpliament com siga possible en dret.  
  
  
Cinqué. Notificar l'acord als interessats i informar-los dels recursos que poden interposar contra aquest, que són: contra l'aprovació del projecte de modificació del Pla general, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de la notificació o publicació, en els termes que resulten dels articles 10 i 46 de la Llei 29/1998, reguladora de la jurisdicció contenciosa administrativa.»  
  
S'informa als interessats que pot consultar-se el contingut íntegre dels projectes aprovats en el portal de transparència de la pàgina web.  
  
Aquest acord i les seues normes urbanístiques ha sigut publicat en el Butlletí Oficial de la Província de València número 81 de data 29.04.2019.  
  
Piles, 30 d'abril de 2019.- L'alcalde president: David Morant Ciscar.